open-index/open-wikipedia-markdown huggingface dataset:
சந்திரா தால்

வலது|thumb|185x185px|சந்திரா தால்
thumb|பால்வழி சந்திரா தால்
thumb

**சந்திரா தால்** (சந்திரன் ஏரி என்று பொருள்) என்பது இமாச்சலப் பிரதேசத்தின் லாகூல் மற்றும் ஸ்பித்தி மாவட்டத்தின் பகுதியாக உள்ளது. இந்த ஏரியின் பெயர் இதன் பிற்பகுதியிலிருந்து உருவாகிறது. இது இமயமலையில் சுமார் 4,300 மீட்டர் (14,100 அடி) உயரத்தில் அமைந்துள்ளது. இந்த ஏரியின் மலைகள் ஓரளவு கவனத்தைத் ஈர்க்கும் பிரம்மாண்ட கற்குவியலாக காட்சி அளிக்கிறது. சந்திரா டால் மலையேற்றம் மற்றும் முகாமையாளர்களுக்கு ஒரு பிரபலமான இடமாக உள்ளது. பட்லிலிருந்து சாலை வழியாக, குன்சூம் பகுதியிலிருந்து நடைபயணமாகவும் இந்த ஏரியினை அணுகலாம். இந்த ஏரியின் கரையோரங்களில் பரந்த புல்வெளிகள் முகாம்கள் உள்ளன. 

இந்த ஏரி இந்தியாவின் உயரமான நிலப்பகுதிகளில் ஒன்றாகும், இது ராம்சார் ஈரநிலப்பகுதி என குறிப்பிடப்படுகிறது.

## மேற்கோள்கள்

## வெளி இணைப்புகள்
* Chandra Taal photos on Trek Earth
* Treks in Spiti Valley 
* The Moon Lake Trek 
* Trekking map 
* Chandratal Lake 
பகுப்பு:இமாச்சலப் பிரதேச ஏரிகள்
பகுப்பு:இந்திய ராம்சார் இடங்கள்
போலி நிலா

**போலி நிலா** அல்லது **சந்திர நாய்கள்** (*Moon dog*) என்பது ஒரு வளிமண்டல ஒளியியல் நிகழ்வாகும். வானிலை ஆய்வில் பாராசெலீன் என்றும் அழைக்கப்படுகிறது. ) (இதன் அர்த்தம் நிலவிற்கு பக்கத்தில்) என்பது ஒப்பீட்டளவில் அரிய பிரகாசமான வட்டமான சந்திர ஒளிவட்டம். இதற்குக் காரணம் உயர் வானத்து முகில் வகை அல்லது மென்னடுக்கு முகிலின் அறுங்கோண படிகங்கள் வடிவுடைய பனிக்கட்டியின் நிலவொளி விலகல் ஆகும்.

ஒளிவட்ட குடும்பத்தைச் சேர்ந்த சந்திர நாய்கள், *சிரஸ்* அல்லது *சிரோஸ்ட்ராடஸ்* மேகங்களில் உள்ள அறுகோண-தட்டு வடிவ பனி படிகங்களால் நிலவொளியின் ஒளி முறிவு காரணமாக ஏற்படுகிறது. அவை பொதுவாக இரு மங்கலான ஒளித் திட்டுகளாக, சந்திரனின் இடது மற்றும் வலதுபுறத்தில் சுமார் 22° மற்றும் நிலவின் அடிவானத்திற்கு மேலே அதே உயரத்தில் தோன்றும். அவை 22° ஒளிவட்டத்துடன் கூட தோன்றலாம்.

போலி நிலா தோன்றும் இடம், நிலவிற்கு வெளியே சுமார் 10 விட்டங்கள் ஆகும். இவைகள் சரியாக போலி சூரியனுக்கு இணையானது. ஆனால் மிக அரிதானது, ஏனென்றால் கூர்ந்து கவனிக்க நிலவு பிரகாசமாக இருக்க வேண்டும். போலி நிலவை சாதாரண கண்களால் பார்க்க முடியாது ஏனென்றால் இதன் வெளிச்சம் பிரகாசமாக இருப்பதில்லை. கண்களின் கூம்பு உயிரணு செயல்படுத்தும் அளவுக்கு அவற்றின் ஒளி வெளிச்சம் இல்லாததால், போலி நிலாக்கள் மனிதக் கண்ணுக்கு சிறிய நிறத்தைக் காட்டுகின்றன.

## இதனையும் காண்க
* பரிவேடம்

## மேற்கோள்கள்

பகுப்பு:புவியின் வளிமண்டலம்
பகுப்பு:வானிலை நிகழ்வுகள்
பகுப்பு:ஒளியியல் தோற்றப்பாடுகள்
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
1510 இல் இந்தியா

**1510  ஆண்டு முதல் இந்தியாவில் நடந்த நிகழ்வுகள்**

## நிகழ்வுகள்
* 17 பிப்ரவரி – அபோன்சோ டி அல்புகெர்க்கே சிறிய சண்ட மூலம் வெற்றிகரமாக கோவாவை அடைந்தாா்.
* 30 மே - போர்த்துகீசியர்கள் கோவாவை அதன் முன்னாள் ஆட்சியாளரான  இஸ்மாயில் அடில் ஷாவுக்கு  கொடுத்துவிட்டனர்.
* 10 டிசம்பர் – அபோன்சோ டி அல்புகெர்க்கே கோவாவை மீண்டும் பெறுதல்

### முழு தேதி தெரியவில்லை
* இஸ்மாயில் அதல் ஷா பீஜாப்பூர் மன்னா் ஆதல் (1534 வரை ஆட்சி புாிதல்)

## பிறப்பு
* கெம்பே கவுடா விஜயநகர பேரரசின் கீழ் போா் புாிபவா்.(இறப்பு 1569) 

## மரணங்கள்
* அடில் ஷாஹி வம்சத்தை தோற்றுவித்தவா் யூசுப் அதில் ஷாவின் இறப்பு.(இது 1511 ஆம் ஆண்டின் ஆரம்பத்தில் இருந்திருந்தாலும்) (பிறப்பு 1459)

## மேலும் காண்க
* இந்திய வரலாற்றின் காலக்கோடு
* போர்த்துகீசியா்கள் கோவவை கைப்பற்றுதல் (1510)

## குறிப்புகள்

பகுப்பு:1510களில் இந்தியா
பகுப்பு:16 ஆம் நூற்றாண்டில் இந்தியா
1511 இல் இந்தியா

**1511 ஆண்டு முதல்  இந்தியாவின் நிகழ்வுகள்**.

## நிகழ்வுகள்
* 23 நவம்பர் குஜராத் சுல்தானகத்தின் மஹ்மூத் பெகாடாவின் ஆட்சி அவரது மரணத்துடன் முடிவடைந்தது (1498 இல் தொடங்கியது)

## பிறப்பு
* பிற்கால முகலாயப் பேரரசின் பேரரசியாக பிறந்தவா் பிக பேகம் (இறந்து 1582)

## மரணங்கள்
* 23 நவம்பர் முகமது பெகாடாவின் மரணம்  
* யூசுப் ஆதில் ஷா என்பவா்அடில் சாஹி வம்சத்தின் நிறுவனா் ஆவார். (என்றாலும் அவர்  1510 இன் இறுதியில்  இறந்திருக்கலாம் (பிறப்பு 1459)

## மேலும் காண்க
* இந்திய வரலாற்றின் காலகோடு

## குறிப்புகள்

பகுப்பு:1510களில் இந்தியா
1514 இல் இந்தியா

**1514 இல் இந்தியாவில் நடந்த நிகழ்வுகள்**.

## நிகழ்வுகள்
* ராணி சிப்ரியின் மசூதி நிா்மாணித்தல்

## பிறப்பு
* ஆன்மீகத் தலைவர் மீஹர்ஜி ராணா பார்சி  பிறந்தார் (1591 இல் இறப்பு)

## மரணங்கள்

## மேலும் காண்க
* இந்திய வரலாற்றின் காலக்கோடு

## மேற்கோள்கள்

பகுப்பு:1510களில் இந்தியா
எமில் போஸ்

**எமில் ஹெர்மன் போஸ்** (Emil Bose, 20 அக்டோபர், 1874 -  ஜெர்மனியின் ப்ரெமென்- 25 மே 1911 அர்ஜென்டினாவின் லா பிளாட்டா) என்பவர் ஒரு ஜெர்மன் இயற்பியலாளராவார். இவர் அர்ஜென்டினாவின் லா பிளாட்டா பல்கலைக்கழகத்தில் மின் பொறியியல் துறையில் முதல் இயக்குநராக இருந்தார். ஜெர்மனியில் கோட்டிங்கன் பல்கலைக்கழகத்தில் வால்தெர் நெர்ன்ஸ்ட்டின் மாணவராக படித்தார். அர்ஜென்டினாவில் புதிதாக உருவாக்கப்பட்ட பல்கலைக் கழகத்தில் பேராசிரியராகப் பணியாற்றினார், 1911 இல் குடற்காய்ச்சலால் பாதிக்கபட்டு தான் இறக்கும்வரை அவர்  தொடர்ந்து இரண்டு ஆண்டுகள் போதித்தார்.
காண்க 
Bibiloni, A.G. (2005)

## மேற்கோள்கள்

பகுப்பு:1874 பிறப்புகள்
பகுப்பு:1911 இறப்புகள்
பகுப்பு:செருமானிய இயற்பியலாளர்கள்
பகுப்பு:அர்ஜென்டீன அறிவியலாளர்கள்
ஜெயகோபால் கரோடியா அரசு மகளிர் மேல்நிலைப் பள்ளி, விருகம்பாக்கம்

**ஜெயகோபால் கரோடியா அரசு மகளிர் மேல்நிலைப் பள்ளி** என்பது தமிழ்நாட்டின் தலைநகரான சென்னையின் ஒரு பகுதியான விருகம்பாக்கத்தில் உள்ள ஒரு அரசு மகளிர் மேல்நிலைப் பள்ளி ஆகும். 

இந்தப் பள்ளி பரந்து விரிந்த விசாலமான இடத்தில், நூற்றுக்கணக்கான மரங்களைக் கொண்டு மிகப் பெரிய விளையாட்டு மைதானம், ஸ்மார்ட் வகுப்பு வசதி ஆகியவற்றுடன் அமைந்துள்ள ஒரு பள்ளியாகும். இந்தப் பள்ளியில் 2017 ஆண்டுவாக்கில் 2,822 பேர் படிக்கின்றனர். 85 ஆசிரியர்கள் பணியாற்றுகின்றனர். 

2016 ஆம் ஆண்டில் இந்தப் பள்ளியைச் சேர்ந்த 353 மாணவிகள் 10 ஆம் வகுப்பு அரசுப் பொதுத் தேர்வு எழுதினர். அவர்களில் 99.3 விழுகாடு மாணவியர் வெற்றி பெற்றனர். 475 மதிப்பெண்களுக்கு மேல் 20 பேரும், 450-க்கு மேல் 37 பேரும் பெற்றனர். அதேபோல் 548 மாணவிகள் 12 ஆம் வகுப்பு அரசுப் பொதுத் தேர்வு எழுதியதில், 99 சதவீதம் பேர் தேர்ச்சி பெற்றனர். 
## விளையாட்டு
2016 ஆம் ஆண்டு அகமதாபாத்தில் நடைபெற்ற 17 வயதுக்கு உட்பட்டோருக்கான தேசிய தடகளப் போட்டியில் இந்தப் பள்ளி மாணவி பி. எம். தபிதா 100 மீட்டர் ஓட்டப் போட்டியிலும், உயரம் தாண்டுதல் போட்டியிலும் தேசிய அளவில் சாதனை படைத்தார். மாநில, மண்டல அளவிலான விளையாட்டுப் போட்டிகளில் இந்தப் பள்ளியின் மாணவிகள் நூற்றுக்கணக்கான பரிசுகளை பெற்றுள்ளனர். 
## மேற்கோள்கள்

பகுப்பு:சென்னையிலுள்ள அரசு உதவி பெறும் பள்ளிகள்
பேங்கிரியாட்டின்

பன்றி, எருது போன்ற சில விலங்குகளின் உலர்த்தப்பட்ட சாராயப் பிழி சாரையே **பேங்கிரியாட்டின்** என்கின்றனர். டிரிப்சின் மற்றும் அமிலேசு , லைப்பேஸ் போன்ற நொதிகள், பேங்கிரியாட்டினில் காணப்படுகின்றன. இதை உட்கொண்டால் செரிமானம் நன்கு நடைபெறுவதுடன், உடலில் வலிமையும் உண்டாகிறது. இதைப் பால், ஓட்,கஞ்சி, கூழ்க்கஞ்சி, மாட்டு இறைச்சி, தேயிலை ஆகியவற்றுடன் கலந்து கொடுத்தால் கொழுப்பு, புரதம், கார்போவைதரேட்டு ஆகியவை எளிதில் செரிமானம் அடைகின்றன.

## மேற்கோள்கள்

பகுப்பு:நொதிகள்
சிகியாகி இனோகரா

**சிகியாகி இனோகரா** ( Hinohara Shigeaki  4 அக்டொபர் 1911–18 சூலை 2017) என்பவர் சப்பானிய மருத்துவர். டோக்கியோவில் உள்ள  செயின்ட் லூக் பன்னாட்டு மருத்துவமனை வளர்ச்சியில் 1941 முதல் ஈடுபட்டவர். இந்த மருத்துவ மனையின் மதிப்புறு இயக்குநர் என்னும் பதவியில் 1990 முதல் இருந்தார். இரண்டாம் உலகப்போரில் டோக்கியோவில் அமெரிக்கக் குண்டு வீச்சின் காரணமாகப் பாதிக்கப்பட்டவர்களுக்கு மருத்துவ சிகிச்சை அளித்தார்.

## வாழ்க்கைக் குறிப்புகள்

மருத்துவர்  சிகியாகி இனோகரா மேற்கு சப்பானில் யமகுச்சி பிரிபக்சர் என்னும் ஊரில் பிறந்தார். குயோடோ இம்பிரியல் மருத்துவக் கல்லூரி பல்கலைக்கழகத்தில் படித்துப் பட்டம் பெற்றார். அட்லாண்டா எமோரி பல்கலைக் கழகத்தில் ஓராண்டு பயின்றார். 105 அகவை வரை உடல் நலத்துடன் வாழ்ந்து மறைந்தார்.

மிகைபட உணவு சாப்பிடுதல் கூடாது என்றும் ஆண்டுதோறும் உடல் பரிசோதனை செய்து கொள்வது நல்லது என்றும் படிக்கட்டுகளில் ஏறும் வழக்கத்தை விடாமல் பின்பற்றவேண்டும் என்றும் இசையைக் கேட்டு இன்புறவேண்டும் என்றும் நகைச்சுவையை அனுபவிக்க வேண்டும் என்றும் முதுமை அடைந்தபோதும் வெறுமனே ஒய்ந்து  போகாமல் முடிந்தவரை பணிகள் செய்யவேண்டும் என்றும்  மக்களுக்கு அறிவுரைகள் சொல்லி வந்தார்.

1970 இல் சப்பானிய செம்படையைச் சேர்ந்த அச்சுறுத்தல்வாதிகள் சிகியாகி இனோகரா பயணம் செய்த வானுர்தியைக் கடத்தி இவரை பயணக் கைதியாக சிறை பிடித்தார்கள்.
1995 இல் சுரங்கப் பாதை நச்சுக் காற்றுத் தாக்குதலில் பாதிக்கப்பட்ட 640 பேருக்கு சிகிச்சை அளித்தார்.

சப்பான் நாட்டில் மக்கள் ஆண்டுதோறும் மருத்துவ சோதனை செய்து கொள்ளும் வழக்கத்தை இவர் பரப்பச் செய்தார்.

'உடல் நலத்துடன் வாழ்வது எப்படி' என்னும் 2001 ஆம் ஆண்டில் இவர் எழுதி வெளியான நூல்  1.2 மில்லியன் படிகள் விற்பனை ஆனது.

2017 சூலை 18இல் தமது 105 ஆம் அகவையில் காலமானார்.

## வெளி இணைப்புகள்

*  About Shigeaki Hinohara  United States Ambassador to Japan
*  Biography: Shigeaki Hinohara

## மேற்கோள்

பகுப்பு:சப்பானிய மருத்துவர்கள்
பகுப்பு:1911 பிறப்புகள்
பகுப்பு:2017 இறப்புகள்
பொய்க் குடலடைப்பு

## பொய்க் குடலடைப்பு

சிறுகுடலின் எந்தப் பகுதியும் இந்நிலையால் பாதிக்கப்படலாம். இதனை அசைவற்ற குடல் எனக் கொள்ள வேண்டும். குடலின் ஒரு பகுதியின் தசைச்சுவர் செயலிழந்து போவதால், எவ்வித அசைவும் இருப்பதில்லை.

குடல் இணைச் சவ்வுகளின் தமனி அடைப்பால், அந்தப் பகுதியிலுள்ள சிறுகுடலுக்கு குருதி செல்வதில்லை. ஆகவே அப்பகுதி சிதைந்துவிடுகிறது. வயிற்றின் மீது நிகழும் அறுவையிலோ, காயங்களாலோ இந்நிலை ஏற்படலாம். இதற்கு அறுவை தேவைப்படாது. சிரைவழி நீர்மங்கள் செலுத்தி, அதன் கார, அமில நிலை யைச் சீராக வைத்திருப்பதால் பொதுவாக நோய் சீரடைந்துவிடும்.

## மேற்கோள்கள்

பகுப்பு:நோய்கள்
உக்கடம்

alt=திருச்சூரிலிருந்து கேரள மாநில அரசு பேருந்து கோவை உக்கடம் நோக்கி செல்கிறது|thumb|திருச்சூரிலிருந்து கேரள மாநில அரசு பேருந்து கோவை உக்கடம் நோக்கி செல்கிறது

**உக்கடம்**, இந்திய நாட்டில் தமிழ்நாடு மாநிலத்தின் கோயம்புத்தூர் மாநகராட்சியில் உள்ள ஒரு முக்கியப்பகுதி ஆகும். கோயம்புத்தூரில் உள்ள பத்து பேருந்து நிலையங்களில் உக்கடம் பேருந்து நிலையம் மிக முக்கியமான பகுதி ஆகும். உள்ளூர் பேருந்து மற்றும் பொள்ளாச்சி, பாலக்காடு, பழனி, உடுமலை, வாளையார், திருச்சூர்  போன்ற முக்கியப் பகுதிகளுக்கும் பழனி வழியாக திண்டுக்கல், தேனி, மதுரை போன்ற செல்லும் புறநகர்ப் பேருந்துகளும் இங்கிருந்து புறப்படுகின்றன.  பலா சந்தை மற்றும் பழைய புத்தக சந்தைகள் இங்கு மிகவும் பிரபலமானவை ஆகும். மேலும் உக்கடத்தின் மற்றுமொரு சிறப்பு உக்கடம் *பெரிய குளம்* ஆகும். இது ஆயிரக்கணக்கான பறவைகளின் வாழிடமாக உள்ளது.

## உக்கடம் பேருந்து நிலையம்
உக்கடம் பேருந்து நிலையமாக பிரபலமாக அறியப்படும் உக்கடம் , கோயம்புத்தூர் நகரத்தின் பேருந்து முனையங்களில் ஒன்றாகும். 1991 ஆம் ஆண்டு காந்திபுரம் மத்திய பேருந்து நிலையத்தில் நெரிசல் குறைக்க இது திறக்கப்பட்டது. பொள்ளாச்சி மற்றும் அருகிலுள்ள இடங்களுக்கும் செல்லும் நகர பேருந்துகள் மற்றும் பாலக்காடுக்கு செல்லும் புற நகர பேருந்துகளுக்கு இடமளிக்கும் வகையில் திட்டமிட்டு உருவாக்கப்பட்டுள்ளது. இங்கிருந்து கோவை நகரின் அனேக பகுதிகளுக்கும் உள்ளூர்ப் பேருந்து சேவைகள் மூலமாக இணைக்கபட்டுள்ளது.

## வணிக வளாகங்கள்
உக்கடத்தில் கோவை மாநகரின் முக்கிய கடைவீதி பகுதிகள் இங்கு தான் அமைந்துள்ளது. குறிப்பாக பெரிய கடை வீதி,  ஒப்பணக்கார வீதி, ராஜ வீதி, சேரன் புத்தகக் கடை டவுன்ஹால் ஆகியவை இந்தப் பகுதியில் தான் அமைந்துள்ளது. இந்த பகுதியில் அமைந்துள்ள பெரிய வணிக நிறுவனங்கள் மிகப்பெரிய அளவில் உள்ளது.

## உக்கடம் மீன் சந்தை
உக்கடம் மீன் சந்தை என்பது தமிழகத்தின் சென்னை மீனம்பாக்கம் மீன் சந்தைக்கு அடுத்த இரண்டாவது மிகப்பெரிய தமிழ்நாட்டின் மீன் சந்தை ஆகும். இங்கு தோராயமாக **இருநூற்று ஐம்பதுக்கும்** மேல் **மொத்த வியாபார மீன் கடைகள் (Whole Sale) கடைகள்** உள்ளது. தமிழ்நாடு மட்டுமின்றி அருகாமை மாநிலமான கேரளா, கர்நாடகா ஆகிய மாநிலங்களில் வளர்கப்படும் பிடிக்கப்பட்ட மீன்களும் இங்கு கொண்டு வந்து விற்பனை செய்கின்றனர்.

## முன்மொழியப்பட்ட கோயம்புத்தூர் மெட்ரோ ரயில்
கோயம்புத்தூர் மெட்ரோ ரயிலின் 1ம் வழித்தடம் அவினாசி சாலையில் உள்ள கோவையின் புறநகர்ப் பகுதியான கணியூர் பகுதியையும்,2ம் வழித்தடம்  மேட்டுப்பாளையம் சாலையில் உள்ள கோவையின் புறநகர்ப் பகுதியான பிலிச்சி  பகுதியையும் மாநகரின் மத்திய பகுதியான உக்கடத்துடன் இணைக்கும் வகையில்   முன்மொழியப்பட்டுள்ளது.கோயம்புத்தூர் மெட்ரோ ரயிலின் 3ம் வழித்தடம் திருச்சி சாலையில் உள்ள கோவையின் புறநகர்ப் பகுதியான காரணம்பேட்டை பகுதியையும் 
தடாகம் சாலையில் உள்ள கோவையின் புறநகர்ப் பகுதியான தண்ணீர்பந்தல் பகுதியையும் உக்கடம் வழியாக இணைக்கும் வகையில் முன்மொழியப்பட்டுள்ளது.

## உக்கடம் மேம்பாலம்
உக்கடத்தில் நிலவி வரும்  போக்குவரத்து நெரிசலைத் தவிர்க்க உக்கடம் முதல் ஆத்துப்பாலம்  மேம்பாலம் வரை கட்டப்பட்டு வருகிறது.

## மேற்கோள்கள்

பகுப்பு:கோயம்புத்தூர்
முத்துக்கவுண்டனூர்

**முத்துக்கவுண்டனூர்** என்பது கோயம்புத்தூர் மாவட்டம் கிணத்துக்கடவு ஒன்றியத்தில் உள்ள ஒரு கிராமம் ஆகும். இக்கிராமம் தமிழ்நாட்டில், பொள்ளாச்சி தாலுகாவிற்கு உட்பட்டது.

## தொழில்கள்
இம்மக்களின் முக்கியமான தொழில் விவசாயம், தென்னை, தக்காளி மற்றும் மற்ற காய்கறிகள் பெருமளவில் பயிரிடப்படுகின்றன.

### கோயில்கள்
முத்துமலைமுருகன் கோயிலும் மேலும் பல கோயில்கள் உள்ளன.

#### காலநிலை
இக்கிராமம் பாலக்காட்டு கணவாயை ஒட்டி அமைந்துள்ளதால் ஆண்டு முழுவதும் இதமான காலநிலையே நிலவுகிறது.

## மேற்கோள்கள்
 

பகுப்பு:கோயம்புத்தூர் மாவட்டத்திலுள்ள கிராமங்கள்
கோபனாரி

**கோபனாரி** என்பது தமிழ்நாட்டின், கோயம்புத்தூர் மாவட்டத்தில் உள்ள காரமடை வட்டாரத்தில் கேரள எல்லையில் அமைந்துள்ள ஒரு மலைக் கிராமமாகும். இந்தக் கிராமத்தில் மொத்தம் 100 குடும்பங்களைச் சேர்ந்த இருளர் இன மக்கள் வாழ்கின்றனர்.

## தொழில்
இந்த மக்கள் ஆடு, மாடு மேய்ப்பது மற்றும் தோட்ட வேலைக்குப் போவாது முதன்மையான தொழில் ஆகும். அண்மைக்காலமாக இந்த கிராமப் பெண்கள் சுய உதவிக்குழுக்களை ஏற்படுத்திக்கொண்டு அதன்மூலம் காடுகளில் உள்ள புளிய மரங்களை வனத்துறையிடம் குத்தகைக்கு எடுத்துப் புளியங்காய் பறித்து விற்பனை செய்தார்கள். மேலும் சுற்றுப்பகுதியில் உள்ள காடுகளில் உள்ள உசிலா மரம் எனப் பேச்சுவழக்கில் சொல்லப்படும் ஊஞ்ச மர இலைகளைப் பறித்துவந்து, அந்த இலைகளைக் காயவைத்து, அரப்புத் தூள் தயாரித்து விற்பனை செய்கிறார்கள்.
## மேற்கோள்கள்

பகுப்பு:கோயம்புத்தூர் மாவட்டத்திலுள்ள கிராமங்கள்
பிரடெரிக் வில்லியம் டி கிளர்க்

**பிரடெரிக் வில்லியம் டி கிளர்க்**  (Frederik Willem de Klerk 18 மார்ச்சு 1936 - நவம்பர் 11, 2021) என்பவர் தென்னாப்பிரிக்க அரசியல்வாதி,  நிறவெறி ஆட்சிக்காலத்தில் கடைசி அரசுத் தலைவராக இருந்தவர். இவர் 1989 முதல் 1994 வரை அரசின் தலைவராக இருந்தார். நிறவெறி இனஒதுக்கல் கொள்கையால் நடந்து வந்த ஆட்சி முறையை முடிவுக்குக் கொண்டு வந்ததில் பங்களித்தார். டி கிளர்க் தென்னாப்பிரிக்காவின் தேசியக்கட்சியின் தலைவராக 1989 முதல் 1997 வரை பதவி வகித்தார்.
அப்பர்தாய்ட் என்ற நிறவெறி இனஒதுக்கல் ஆதிக்க முறையை மாற்றி இன வேறுபாடு அற்ற சனநாயக ஆட்சி நடைமுறைக்கு வருவதற்கு  நெல்சன் மண்டேலாவுடன் இணைந்து செயல்பட்டார்.

## வாழ்க்கைக் குறிப்புகள்

## பணிகள்

## மேற்கோள்கள்

பகுப்பு:தென்னாப்பிரிக்க அரசியல்வாதிகள்
பகுப்பு:1936 பிறப்புகள்
பகுப்பு:2021 இறப்புகள்
பீமநகர் மாநகராட்சி நடுநிலைப் பள்ளி, திருச்சிராப்பள்ளி

**பீமநகர் மாநகராட்சி நடுநிலைப் பள்ளி** என்பது தமிழ்நாட்டின் திருச்சிராப்பள்ளி மாநகரின் பீமநகரில் உள்ள மாநகராட்சி நடுநிலைப்பள்ளி ஆகும்.

இப்பள்ளி 1925இல் தொடக்கப் பள்ளியாக தொடங்கப்பட்டது. பின்னர் 1959 இல் நடுநிலைப் பள்ளியாக தரம் உயர்த்தப்பட்டது. 2000களின் துவக்கத்தில் 450 பேர் படித்த இந்தப் பள்ளியில் படிப்படியாக மாணவர்களின் எண்ணிக்கை குறைந்து கொண்டேவந்தது. 2009இல் பள்ளி மாணவர் எண்ணிக்கை மேலும் குறைந்து, 44 பேர் மட்டுமே படிக்கும் நிலை ஏற்பட்டது. இந்நிலையில் பள்ளியின் தலைமை ஆசிரியர் மற்றும் ஆசிரியர்களின் விடா முயற்சியால், 2017  கல்வியாண்டில் மாணவர் எண்ணிக்கை 165 ஆக உயர்ந்தது. 

இந்தப் பள்ளியில் அண்மையில் இணையவழிக் கற்றல், பள்ளிக்கென தனியாக வலைப்பதிவு, மாணவர்களின் கற்றல் செயல்பாடுகள் மற்றும் பள்ளி நிகழ்வுகளை பெற்றோருக்கு குறுஞ்செய்தி வழியாக தெரிவிக்கும் சேவை ஆகியவை தொடங்கப்பட்டுள்ளது.
## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள அரசுப் பள்ளிகள்
பகுப்பு:தமிழ்நாட்டிலுள்ள மாநகராட்சிப் பள்ளிகள்
குறுவேட்டுவச்செய்யுள்

**குறுவேட்டுவச்செய்யுள்** இறந்த தமிழ் நூல்களில் ஒன்று. யாப்பருங்கல விருந்தியுரையில் ஒழிபியலில் உரையாசிரியர்.

    "இனிப் பாவிங்களுட் சமக்கிருதமும் வேற்றுப் பாடையும் விரவி வந்தால் அவற்றையும் அலகிட்டுப் பாசார்த்தி வழங்கப்படும். அவை 
       குறுவேட்டுவச்செய்யுள்களாகும்.லோகவிலாசனியும் ,பெருவள நல்லூர்ப் பாசண்டமும் முதலாக உடையன எனக் கொள்க."
என்று  இந்நூலைக் குறிப்பிடுகிறார்.

எனவே இந்நூல் வேற்று மொழிகள் கலந்த செய்யுட்களால் ஆகியிருத்தல் வேண்டும்.

## மேற்கோள்கள்
 

பகுப்பு:தமிழ் நூல்கள்
பெஞ்சமின் ரசு

**பெஞ்சமின் ரசு** (Benjamin Rush சனவரி 4, 1746- ஏப்பிரல் 19 1843) என்பவர் ஐக்கிய அமெரிக்காவின் கர்த்தாக்களில் ஒருவர். பிலடெல்பியாவைச் சேர்ந்த இவர் மருத்துவராகவும், அரசியல்வாதியாகவும், சீர்திருத்தியாகவும், மனித நேயச் செயல்கள் புரிந்தவராகவும், கல்வியாளராகவும் மதிக்கப்படுபவர் ஆவார். டிக்கன்சன் கல்லூரியைத் தொடங்கியவர். கான்டினென்டல் காங்கிரசில் இருந்து அமெரிக்க விடுதலைச் சாற்றுரையில்  கையெழுத்து இட்டவர். பென்சில்வேனியா பல்கலைக் கழகத்தில் வேதியல் பேராசிரியராகவும் மருத்துவராகவும் இருந்தார்.

## பணிகள்

## மேற்கோள்

பகுப்பு:அமெரிக்க அரசியல்வாதிகள்
பகுப்பு:1746 பிறப்புகள்
பகுப்பு:1813 இறப்புகள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பகுப்பு:எடின்பரோ பல்கலைக்கழக முன்னாள் மாணவர்கள்
சூரிய ஒளிக்கற்றைகள்

**சூரிய ஒளிக்கற்றைகள்** (Crepuscular rays) என்பது,  வளிமண்டல ஒளியியலில், சூரியன் இருக்கும் வானத்தின் புள்ளியில் சூரிய ஒளியின் கதிர்கள் பிரகாசமாய் ஒளிர்வதாக தோன்றும். இக்கதிர்கள், மேகங்களின் இடைவெளியில் செல்லும் (குறிப்பாக (முகிற் கூட்டத் திரள்) அல்லது மற்ற பொருள்களுக்கு நடுவில் செல்லும்,  கருத்த மேக-நிழல் பகுதிகளில் இருந்து பிரிக்கப்பட்ட சூரிய ஒளி வீசும் காற்று தூண்கள் ஆகும். ஒரு புள்ளியில் குவிவதைப் போல தோன்றினாலும் கதிர்கள் சூரிய ஒளியின் அச்சுக்கு இணையானவை. இவற்றின் வெளிப்படையான குவிதல் என்பது தொலைநோக்கின் விளைவு.

மெல்லொளி நேரங்களில் (வைகறை மற்றும் அந்தி வேளைகளில்) சூரிய ஒளிக்கற்றைகள் தோன்றுகின்றன, அப்பொழுதுதான் வெளிச்சம் மற்றும் இருட்டுக்கு இடையேயான முறன் மிக வெளிப்படையாக தோன்றும்.

## எதிர் சூரியக்கதிர்கள்

எதிர் சூரியக்கதிர்கள் சில நேரங்களில் வானத்தின் குறுக்காக நீண்டு காணப்படும் மற்றும் சூரிய-எதிர் புள்ளியில் குவிவது போல் தோன்றும், இப்புள்ளி வானத்தில் சூரியனுக்கு நேரெதிர் புள்ளியில் தோன்றும்.  சூரிய ஒளிக்கற்றைகள் போன்று எதிர் சூரியக்கதிர்கள் எளிதில் தென்படுவதில்லை.

## நிறம்
சூரிய ஒளிக்கற்றைகள் பொதுவாக செம்மஞ்சள் நிறமாக தோன்றும் ஏனென்றால் சூரிய உதயம் மற்றும் சூரிய மறைவின் போது கதிர்கள் நன்பகலை விட 40 மடங்கு அதிக காற்றுக்கு நடுவில் பயணிக்க வேண்டும்.

## படத்தொகுப்பு


File:Crepuscular rays at Sunset near Waterberg Plateau edit.jpg|thumb|right|upright=1.2|நமீவியாவிற்கு அருகில் எடுக்கப்பட்ட சூரிய ஒளிக்கற்றைகள்   
File:Crepuscular-Panorama.jpg|560px|சூரிய ஒளிக்கற்றைகள்
File:Crepuscular_rays_in_ggp_2.jpg|thumb|right|upright=1.2|சான் பிரான்சிச்கோவில் சூரிய ஒளிக்கற்றைகள்



## மேற்கோள்கள்

பகுப்பு:புவியியல்
பகுப்பு:சூரியன்
குப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
பகுப்பு:சூரியத் தோற்றப்பாடுகள்
மோலோசோனைடு

**மோலோசோனைடு** *(Molozonide)* என்பது 1,2,3-டிரையாக்சோலேன் சேர்மமாகும் . மோலோசோனைடுகள் ஓசோன்பகுப்பில் நிகழும் பிளவின் போது ஓசோனைடு அணைவுகளின் இடைநிலை முன்னோடிகளாக நிலையின்றி மாற்றமடைகின்றன .   
## மேற்கோள்கள்

பகுப்பு:ஆக்சிசன் பல்லின வளையங்கள்
பகுப்பு:பாலியாக்சைடுகள்
பெனின்னா

thumb|336x336px|பெனின்னா(வலது), எல்கானா மற்றும் அன்னா ராமாவிலிருந்து திரும்பிய போது .
**பெனின்னா ** ( *)* எல்கானாவின் இரண்டு மனைவிகளில் ஒருவர் .  ஒன்று சாமுவேல் புத்தகத்தில் (1 சாமுவேல் 1:2) குறிப்பிடப்பட்டுள்ள அவரது பெயருக்கு "முத்து", "நகை" அல்லது "பவளம்" என்று பொருள்.

## விவிலிய கூற்று
எல்கானா பெனின்னாவை விட தனது மற்றொரு மனைவியாகிய அன்னாளை அதிகமாக நேசித்தார். அன்னாளிற்கு குழந்தை இல்லை. பெனின்னாளிற்கு குழந்தைகள் இருந்தது. அதனால் பெனின்னாள் அன்னாளிற்கு துக்கத்தையும் துயரத்தையும் ஏற்படுத்தினார். ஒவ்வொரு வருடமும், எல்க்கானா சீலோவில் பலி செலுத்தியபோது, இறைச்சியின் பங்கைப் பகிர்ந்துகொண்டுப்பார் அன்னாளுக்கு இரு பங்கு கொடுப்பார் . இது பெனின்னாவின் பொறாமையை தூண்டியது.பெனின்னாள் அன்னாளுக்கு குழந்தை இல்லாததற்காக அன்னாளை  தூஷித்தாள் . சாதாரண தினசரி நடவடிக்கைகளிளும் அன்னாளை  துக்கப்படுத்தி, நாள் முழுவதும், அவர்களுக்கு இடையேயான வித்தியாசத்தை அவளுக்கு ஞாபகப்படுத்திக் கோண்டு வேதனையளித்தார் .

யூத எழுத்தாளர் லிலியன் க்ளீன் கூறுகையில், "வாசகரின் அனுதாபங்கள் குழந்தை இல்லாத அன்னாவை நோக்கி செலுத்தப்படுவதால், பெனின்னா தீங்கிழைக்கிற பெண்ணாகக் காணப்படுகிறாள் .

இறுதியில்,  அவரது ஆற்றொணா பிரார்த்தனைக்கு பதில் கிடைத்து. அன்னாள் கர்ப்பம் அடைந்தாள் . அவள் சாமுவேலைப் பெற்றாள் . அதன் பின் அவள்  மூன்று குமாரரையும்  இரண்டு குமாரத்திகளையும் பெற்றாள் . சாமுவேலின் பிறப்புக்குப் பிறகு பெனின்னா மீண்டும் குறிப்பிடப்படவில்லை, ஏலி "எல்க்கானாவையும் அவருடைய மனைவியையும் ஆசீர்வதிப்பார்" என்று 1 சாமுவேல் 2:20 சொல்கிறது .  இது அன்னாளைக் குறிக்கிறது . 

## குறிப்புகள்

பகுப்பு:எபிரேய விவிலியத்தில் பெண்கள்
டிரைநைட்ரோமீத்தேன்

**டிரைநைட்ரோமீத்தேன்**, (Trinitromethane) HC(NO2)3 என்ற மூலக்கூறு வாய்ப்பாட்டை உடைய நைட்ரோ அல்கேனாகும். இது நைட்ரோபார்ம் எனவும் அழைக்கப்படுகிறது. இது ஒரு ஆக்சிசனேற்றியாகவும் உள்ளது. 1857 ஆம் ஆண்டு சிசுகோவ் என்பவரால் இச்சேர்மத்தின் அம்மோனியம் உப்பாக கிடைக்கப்பெற்றது. 1900 ஆம் ஆண்டில் அசிட்டிலீனுடன் நீரற்ற நைட்ரிக் அமிலத்துடனான வினையின் மூலமாக தயாரிக்கப்படலாம் என கண்டறியப்பட்டது. இருபதாம் நுாற்றாண்டில் இந்த முறையானது தொழிற்துறையினரால் டிரைநைட்ரோமீத்தேனைத் தயாரிப்பதற்கான சிறந்த தேர்வாக மாறியது. ஆய்வகத்தில் நைட்ரோபார்மானது, மிதமான கார நிலையில், டெட்ராநைட்ரோமீத்தேனின் நீராற்பகுப்பினால் தயாரிக்கப்படுகிறது.

## அமிலத்தன்மை
டிரைநைட்ரோமீத்தேன் நடுநிலையான மூலக்கூறாக இருக்கும்போது நிறமற்றதாக உள்ளது. இது அதிக அமிலத்தன்மை மிக்கது. எளிதில் அடர் மஞ்சள் நிற எதிர் மின் அயனியை  (NO2)3C− உருவாக்குகின்றன. டிரைநைட்ரோமீத்தெனின் p*K*a மதிப்பானது, 20 ° செல்சியசு வெப்பநிலையில்  0.17 ± 0.02 ஆக இருக்கலாம். ஒரு மீத்தேன் வழிப்பொருட்களில் இது மிகவும் குறிப்பிடத்தக்கதாகும். டிரைநைட்ரோமீத்தேன் எளிதில் நீரில் கரைந்து மஞ்சள் நிற அமிலக் கரைசலைத் தருகிறது.

இந்த எதிர்மின் அயனியானது 4*n*+2 அக்கெல் விதியை (Hückel rule), நிறைவு செய்து அரோமேட்டிக் தன்மையைக் கொண்டிருப்பதற்கான சான்றுகள் உள்ளதாகத் தெரிகிறது.

## நைட்ரோபார்ம் உப்புகள்
டிரைநைட்ரோமீத்தேன் பிரகாசமான மஞ்சள் நிற உப்புக்களின் (அயனிச்சேர்மங்களை) தொடரை உருவாக்குகிறது. இவற்றில் பெரும்பாலான உப்புகள் நிலைத்தன்மையற்றவையாகக் காணப்படுகின்றன. மேலும், இவை வெப்பத்தாலோ அல்லது மோதலின் காரணமாகவோ வெடிக்க நேரிடலாம். 
நைட்ரோபார்மின் பொட்டாசியம் உப்பானது, KC(NO2)3 எலுமிச்சை மஞ்சள் நிறப் படிகத் திண்மமாகும். இது அறை வெப்பநிலையில் மெதுவாகச் சிதைவடைகிறது. 95&nbsp;°செ வெப்பநிலைக்கு மேல் வெப்பப்படுத்தும் போது வெடிக்கவும் செய்கிறது. இதன் அம்மோனியம் உப்பானது ஓரளவு நிலைத்தன்மை கொண்டுள்ளது. 200&nbsp;° செ வெப்பநிலைக்கு மேல் சடசடவென எரிந்து சாம்பலாகிறது அல்லது வெடிக்கிறது. ஐதரசீன் உப்பான, ஐதரசீனியம் நைட்ரோபார்மேட்டானது, 125&nbsp;° செ வெப்பநிலை வரையிலும் நிலைத்தன்மை வாயந்தது. இராக்கெட்டுக்கான திண்ம எரிபொருட்களில் சுற்றுச்சூழலுக்கு உகந்த ஆக்சிசனேற்றியாக அறியப்படுகிறது.

## மேற்கோள்கள்

பகுப்பு:காடிகள்
பகுப்பு:நைட்ரோ சேர்மங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:நைட்ரோ ஆல்க்கேன்கள்
ஐதரசன் பாலியாக்சைடு

**ஐதரசன் பாலியாக்சைடுகள்** *(Hydrogen polyoxides)* என்பவை ஐதரசன், ஆக்சிசன் அணுக்களை மட்டுமே கொண்டு உருவாகும் வேதிச்சேர்மங்களாகும். ஆக்சிடேன்கள், ஆக்சோ ஐதரசன்கள், ஆக்சி ஐதரசன்கள் என்ற பெயர்களாலும் இவை அழைக்கப்படுகின்றன.  குறிப்பாக இவற்றிலுள்ள அணுக்கள் ஒற்றைப் பிணைப்புகளால் பிணைக்கப்பட்டிருக்கின்றன. நிறைவுற்றவை என வகைப்படுத்தப்படும் இவற்றின் கட்டமைப்பில் வளையங்கள், சுற்றுகள் போன்ற வடிவங்கள் ஏதுமிருப்பதில்லை. எனவே இவற்றை ஐதரசன் சால்கோகெனைட்டுகள் என்று வகைப்படுத்தலாம்.

தண்ணீர் ஓர் எளிய ஐதரசன் பாலியாக்சைடு ஆகும். இதன் மூலக்கூற்று வாய்ப்பாடு H2O ஆகும். சில ஆக்சிசன் அணுக்கள் ஒரு சங்கிலியில் ஒன்றுடன் ஒன்று ஒற்றைப் பிணைப்பால் பிணைக்கப்பட்டிருப்பது இவ்வகை மூலக்கூறுகளின் பொது கட்டமைப்பாகும். இத்தகைய ஆக்சிசன் கூட்டின் இரண்டு முனையும் ஐதரசன் அணுக்களுடன் இணைக்கப்பட்டிருக்கும். இவ்வாறு இத்தகைய சேர்மங்கள் யாவும் H2On என்ற பொதுவாய்ப்பாட்டுடன் ஒத்தவரிசைச் சேர்மங்களை உருவாக்குகின்றன. இவ்வரிசைச் சேர்மங்களுக்கிடையே உள்ள பொது வித்தியாசம் கூடுதலாகச் சேர்கின்ற ஆக்சிசன் அணுவின் மூலக்கூற்று நிறையான 16 ஆக இருக்கும். ஐதரசன் பாலியக்சைடின் உருவ அளவை விளக்குவதற்கு அம்மூலக்கூறில் உள்ள ஆக்சிசன் அணுக்களின் எண்ணிக்கை பயன்படுகிறது.  உதாரணமாக ஐதரசன் [பென் டாக்சைடைக் கூறலாம். இதில் ஐந்து ஆக்சிசன் அணுக்கள் இருக்கின்றன. 

ஒர் ஆக்சிடேனைல் தொகுதி என்பது ஒரு வேதி வினைக்குழுவாகும். இதை பக்கச்சங்கிலி என்றும் அழைப்பர். இதிலும் ஐதரசன் பாலியாக்சைடைப் போலவே முழுவதுமாக ஐதரசன் மற்றும் ஆக்சிசன் அணுக்கள் ஒற்றைப் பிணைப்பால் பிணைக்கப்பட்டுள்ளன. ஆக்சிடைல் எனப்படும் ஐதராக்சி அல்லது ஐதரோபெராக்சி எனப்படும் டைஆக்சிடைனைல் தொகுதி போன்றவை உதாரணங்களாகும். 

## குறிப்பிடத்தகுந்த உதாரணங்கள்

அதிகபட்சம் 5 ஆக்சிசன் அணுக்களைக் கொண்ட ஐதரசன் பாலியாக்சைடுகள் சோதனை முறையில் உற்பத்தி செய்யப்பட்டன. 

*தண்ணீர் (H2O) பொதுவான ஐதரசன் பாலியாக்சைடு ஆகும். புவிப்பரப்பில் இது பரவலாகக் காணப்படுகிறது. 
*ஐதரசன் பெராக்சைடு (H2O2) பொதுவான ஒரு தொற்று நீக்கியாகும். இது எளிதாக சிதைவடைந்து தண்ணீர், ஆக்சிசன் என மாறுகிறது.
*டிரையாக்சிடேன் (H2O3) அரிதாகக் கிடைக்கும் தண்ணீர் மற்றும் ஒற்றை ஆக்சிசனாக சிதைவடையும்
*ஐதரசன் டெட்ராக்சைடு (H2O4) தாழ் வெப்பநிலையில் பெராக்சி இயங்குறுப்புகள் வினைபுரிந்து இதை உருவாக்குகின்றன. 
*ஐதரசன் பென்டாக்சைடு (H2O5) is a byproduct of டிரையாக்சிடேன் தயாரிப்பின் போது உடன் விளைபொருளாக இது உருவாகிறதுref>Xin Xu and William A. Goddard III. Peroxonechemistry: Formation of H2O3 and ring-(HO2)(HO3) from O3/H2O2. இதையும் பெராக்சி இயங்குறுப்புகளை வினைபுரியச் செய்து தயாரிக்கலாம். 
*பத்து ஆக்சிசன் அணுக்களைக் கொண்ட ஐதரசன் பாலியாக்சைடுகளை உருவாக்கவும் ஆராயப்பட்டு வருகிறது. கருத்தியலாக சாத்தியங்கள் இருப்பினும் ஐந்து ஆக்சிசன் அணுக்களுக்கு மேற்பட்ட பாலியாக்சைடுகள்  நிலைப்புத்தன்மையற்று இருக்கும் என எதிர்பார்க்கப்படுகின்றது.. 

## அயனியாக்கம்

அறியப்பட்டுள்ள அனைத்து ஐதரசன் பாலியாக்சைடுகளும் நீர்மநிலையில் தன்னயனியாக்கம் அடைகின்றன. 

:H2On  H+ + HOn–

:2H2On  H3On+ + HOn–

## மேற்கோள்கள்

பகுப்பு:பாலியாக்சைடுகள்
பிரைட்ரே

**பிரைட்ரே** *(Brightray)* என்பது நிக்கல்-குரோமியம் கலப்புலோகம் ஆகும். அதிக வெப்பநிலையில் வாயு ஓட்டம் மூலம் உண்டாகும் அரிப்புக்கு எதிர்ப்பைத் தருகிறது என்பதற்காக இக்கலப்புலோகம் முக்கியத்துவம் பெறுகிறது.1930ஆம் ஆண்டுகளில்  இருந்து குறிப்பாக பெட்ரோல்  இயந்திரங்களில் வெளியேற்றும் வால்வின் தலைகள் மற்றும் பெட்ரோல் இயந்திரங்களின் அதிலும் குறிப்பாக வானூர்தி இயந்திரங்களின் இருக்கைகள் தயாரிக்கப் பயன்படுத்தப்பட்டது.  
பெர்மிங்காமில் இருக்கும் என்றி விக்கின் நிறுவனம் இதை உருவாக்கியது. 

இதைத்தவிர பிரைட்ரே கலப்புலோகம் மேற்பூச்சாகவும் பயன்படுத்தப்படுகிறது. மின்வெப்ப மூலங்களுக்குத் தேவையான கம்பிகள் மற்றும் இழைகள் தயாரித்தலிலும் இவை பயன்படுகின்றன. 

அசல் பிரைட்ரே கலப்புலோகம் 80% நிக்கலும் 20% குரோமியமும் கலந்த கலவையாகும். இக்கலப்புலோகம் இன்றும் பிரைட்ரே எசு என்ற பெயரில் பயன்படுத்தப்படுகிறது மேலும் 1050°செல்சியசு வெப்பநிலை வரை இதை பயன்படுத்தலாம். இப்போது பல வகைகள் கிடைக்கின்றன. இவற்றில் நிக்கல்-இரும்பு-குரோமியம் *பிரைட்ரே எஃப்* உள்ளிட்டவை அடங்கும்.. இது ஒடுக்கம் மற்றும் ஆக்சிசனேற்றம் இரண்டிலும் சிறந்த தடையை அளிக்கிறது. பிரைட்ரே சி என்பதும் அருமண் தனிமங்கள் சிறிதளவு சேர்ந்த நிக்கல்-குரோமியம் கலப்புலோகமாகும். இச்சேர்க்கையால் இவற்றின் வாழ்நாள் அதிகரிக்கிறது.   

## மேற்கோள்கள்

பகுப்பு:நிக்கல் கலப்புலோகங்கள்
பகுப்பு:கலப்புலோகங்கள்
பகுப்பு:அனல்தாங்கும் உலோகங்கள்
உள்ளூர் எல்லைப் போக்குவரத்து

**உள்ளூர் எல்லைப் போக்குவரத்து** (*Local border traffic*) அல்லது சிறிய எல்லைப் போக்குவரத்து என்பது இருநாட்டு எல்லைப் பகுதி குடியிருப்பாளர்கள் எல்லையை கடந்து செல்லும் போக்குவரத்தை குறிக்கிறது. பல வழக்குகளில் உள்ளூர் எல்லைப் போக்குவரத்து இருதரப்பு ஒழுங்குமுறைக்கு உட்பட்டது. இதன் நோக்கம் குடியிருப்பாளர்கள் எல்லையைக் கடப்பதை எளிமைப்படுத்துவதாகும். உள்ளூர் அல்லது சிறிய எல்லைப் போக்குவரத்திற்காக அடிக்கடி எல்லை கடக்கும் முனைகள் உருவாக்கப்படுகின்றன.

உள்ளூர் எல்லைப் போக்குவரத்திற்கான விதிகளை ஐரோப்பா ஒன்றியம் 20 டிசம்பர் 2006 அன்று உருவாக்கியது.

## யுகோசோலேவியா
முன்னாள் பொதுவுடைமை நாடுகள், பன்னாட்டுப் போக்குவரத்தில் குறிப்பிடத்தக்க சுதந்திரத்தை அனுபவித்தன. 1960 இல் யுகோசோலேவியா-இத்தாலி உள்ளூர் எல்லைப் போக்குவரத்திற்காக சுமார் 10 லட்சம் கடக்கும் பாதைகளை இருபக்க எல்லை போக்குவரத்திற்காக பதிவு செய்தது. 1977இல் யுகோசோலேவியா உள்ளூர் எல்லைப் போக்குவரத்திற்காக 55 ஒப்பந்தங்களை அண்டை நாடுகளுடன் ஏற்படுத்தியிருந்தது. அவை இத்தாலியுடன் 7, ஆத்திரியாவுடன் 11, அங்கேரியுடன் 8, இரோமானியாவுடன் 10, பல்கேரியாவுடன் 8 மற்றும் கிரீசுடன் 5 என்பனவாகும்.

## மேற்கோள்கள்

பகுப்பு:புவியியல்
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
நிழற்பட கணிதச் செயலி(போட்டோமேத்)

**நிழற்படக் கணிதச் செயலி (போட்டோமேத்)**என்பது செல்பேசி செயலியாகும். .இதன் மூலம் செல்பேசியின் நிழற்படக் கருவி கொண்டு கணித அமைப்புகளைப் படம் பிடிக்க, அதன் தீர்வுகள் செல்பேசியின் திரையில் தோன்றும்.
இது 2014 ஆம் ஆண்டு ஐக்கிய அரசின் இலண்டன் நகரில் செயல்படும் மைக்ரோபிளிங்க் என்ற நிறுவனத்தால் அறிமுகம் செய்யப்பட்டது .2016ல் அச்சடிக்கப்பட்ட பகுதியை மட்டுமல்லாது,கையால் எழுதப்பட்ட கணிதப் பகுதிகளையும் தீர்வுகாணும் வசதி அறிமுகம் செய்யப்பட்டது .இது சிறந்த கற்றல் கற்பித்தல் செயலிகளின் பட்டியலில் இடம்பெற்றுள்ளது.

## மேற்கோள்கள்

பகுப்பு: துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்‎
பகுப்பு:பயன்பாட்டு மென்பொருள்
சிறீதர் கந்தலி

**சிறீதர் கந்தலி** *(Sridhara Kandali)*, இடைக்கால வைணவ சமயத்தைச் சார்ந்த கவிஞர். இவர் மேற்கு அசாமில் உள்ள காமரூபை பகுதியைச் சேர்ந்தவர். "குமார அராணா" என்று பெயரிடப்பட்ட அவருடைய கவிதைப் நூலின் மூலம் அறியப்பட்டார்.

## இவற்றையும் பார்க்க
* விஷ்ணு பாரதி
* சர்வபூமா பட்டாச்சார்யா

## குறிப்புகள்

பகுப்பு:இந்தியக் கவிஞர்கள்
சஞ்சய் அஸ்தானா

**சஞ்சய் அஸ்தானா** (*Sanjay Asthana*) விஸ்கான்சின் பல்கலைக்கழகத்தில்  மருத்துவம் மற்றும் பொது சுகாதாரப் பள்ளியில் மருந்தியல் மற்றும் புரோஸ்டோலஜி பிரிவின் தலைவராக உள்ளார். மேலும்  டான்கன் ஜி மற்றும் லாட்டி எச் பலாண்டெயில் ஜெரியாட்ரிக்ஸ் பிரிவின் தலைவராக இருந்தவர்.  2009 ஆம் ஆண்டிலிருந்து, அஸ்தானா விஸ்கான்சின் அல்சைமர் நோய் ஆராய்ச்சி மையத்தின் இயக்குநராகவும் பணியாற்றியுள்ளார் 2015 ஆம் ஆண்டில், ஆஸ்தானா மரபியல் அறிவியலுக்கான முதல் இணைப் பேராசிரியராக நியமிக்கப்பட்டார்.

அவர் வில்லியம் எஸ். மிடில்டன் மெமோரியல் வெர்டேனன்ஸ் வைத்தியசாலையிலும் ஒரு நியமனம் பெற்றுள்ளார், அங்கு அவர் ஜெரியாட்ரிக் ஆராய்ச்சி கல்வி மற்றும் மருத்துவ மையத்தின் இயக்குநர் ஆவார்.

ஐக்கிய நாடுகள் சபையின் பொருளாதார நிபுணரும் தூதருமான அஸ்தானாவின் தந்தை அல்சைமர் நோயால் அவதியுற்றார். இது அஸ்தானாவை அந்த நோயைப் பற்றிப் படிப்பதற்கு ஊக்குவித்தது. சோயா ஐசோஃப்ளவன்ஸ், வைட்டமின் ஈ, மற்றும் ரேமிப்ரில், ஆகியவற்றின் விளைவுகளைச் சோதித்து இதில் வைட்டமின் ஈ, மனச்சோர்வை குறைக்கலாம் என்று கண்டறிந்துள்ளனர். சமீபத்திய வேலையில் இன்சுலின் எதிர்ப்பு அல்சைமர் நோயை உருவாக்கும் அபாயத்தை அதிகரிக்கக்கூடும் அல்லது நோய்த்தாக்கத்தின் வளர்ச்சியை அதிகரிக்கலாம் என கண்டறியப்பட்டது.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:மருத்துவ ஆய்வாளர்கள்
ரோசு கார்டிஃப் பன்னாட்டு வானூர்தி நிலைய தொடருந்து நிலையம்

**ரோசு கார்டிஃப் பன்னாட்டு வானூர்தி நிலைய தொடருந்து நிலையம்**, என்பது கார்டிஃப் பன்னாட்டு வானூர்தி நிலையத்திலுள்ள தொடருந்து நிலையம் ஆகும். தென்கிழக்கு வேல்சில் உள்ள ரோசு கிராமத்தையும்  கார்டிஃப் பன்னாட்டு வானூர்தி நிலையத்தையும் இணைக்க  உதவுகிறது. பயணிகள் பேருந்து இந்த நிலையத்தை வானூர்தி நிலைய முனைய கட்டிடத்துடன் இணைக்கிறது. சூன் 12, 2005-ம் ஆண்டு இந்த தொடருந்து நிலையம் மீண்டும் திறக்கப்பட்டது.

## வெளி இணைப்புகள்
* Live departures & arrivals Rhoose Cardiff International Airport (RIA)
*Rail Link returns after 40 years - BBC News 10 June 2005

## மேற்கோள்கள்

பகுப்பு:தொடருந்து நிலையங்கள்
இலக்குமி விலாஸ் அரண்மனை

**இலக்குமி விலாஸ் அரண்மனை** என்பது மராத்திய  பேஷ்வாக்களின்  ஒரு பிரிவினரான, கெயிக்வாட் குலத்தவர்கள் ஆண்ட  பரோடா இராச்சியத்தின் மகாராஜக்கள் கட்டிய  அரண்மனைத் தொகுதியாகும். 

இவ்வரண்மனைகள் இந்தியாவின் குஜராத் மாநிலத்தில் வதோதரா நகரத்தில் உள்ளது. 

## வரலாறு

இலக்குமி விலாஸ் அரண்மனை, பரோடா சமஸ்தானத்தின் மன்னர் மகாராஜா சாயாஜிராவ் மூன்றாம் கெயிக்வாட் என்பவரால், 1,80,000 பிரித்தானிய பவுண்டு செலவில், இந்தோ-சாசனிக் கட்டிடக் கலையில் 1890ல் கட்டப்பட்டது.

பரோடா சமஸ்தான குடும்பத்தவர்களின் வாழ்விடமான இலக்குமி விலாஸ் அரண்மனை, லண்டன் பக்கிங்காம் அரண்மனையை விட நான்கு மடங்கு கொண்டது. தற்கால நவீன வசதிகளுடன் 1890ல் கட்டப்பட்ட இவ்வரண்மனையின் மாடிகளில் செல்வதற்கு மின்தூக்கிகள் பயன்படுத்தப்பட்டது.  

500 ஏக்கர் பரப்பளவு கொண்ட அரண்மனை வளாகத்தில் அரச குடும்பத்தினர், அரச அலுவலர்கள்,  அரச விருந்தினர்கள் மற்றும் ஊழியர்கள் தங்குவதற்கான பெரிய கட்டிடங்கள் உள்ளது. அவற்றில் மோதி தோட்ட அரண்மனை மற்றும் மகராஜா பதே சிங்க் அருங்காட்சியகம் குறிப்பிடத்தக்கது.  

 
1930ல் இலக்குமி விலாஸ் அரண்மனை வளாகத்தில், பரோடா மன்னர் பிரதாப் சிங், தனது பிரித்தானிய விருந்தினர்களுக்கான கோல்ப் விளையாட்டுத் திடலை அமைத்தார். 

1990ல் பரோடா மன்னர் பிரதாப் சிங்கின் பேரனும், முன்னாள் கிரிக்கெட் விளையாட்டு வீரருமான சமர்ஜித்சிங், இலக்கு விலாஸ் அரண்மனை வளாகத்தின் கோல்ப் விளையாட்டுத் திடலை சீரமைத்து பொதுமக்கள் பயன்பாட்டிற்காக திறந்து வைத்தார்.
 

## திரைப்படங்கள்
இலக்குமி விலாஸ் அரண்மனையில் கீழ்கண்ட இந்தி திரைப்படங்கள்  எடுக்கப்பட்டது. 
* பிரேம் ரோக், 1982 
* கிராண்ட் மஸ்தி 
* ரங்க் ரகசியம்

## இதனையும் காண்க
* கெயிக்வாட்
* தஞ்சை அரண்மனை

## மேற்கோள்கள்
 
*Grand Masti makers shoot at historical Laxmi Vilas Palace ; *Hindustan Times*

## வெளி இணைப்புகள்

*
பகுப்பு:பேஷ்வாக்கள்
பகுப்பு:இந்தியக் கட்டிடங்கள்
பகுப்பு:வடோதரா மாவட்டம்
பகுப்பு:பரோடா சமஸ்தானம்
பகுப்பு:குசராத்தில் சுற்றுலாத்துறை
வெண்டி வில்லியம்சு

**வெண்டி வில்லியம்சு அன்டர்** (Wendy Williams Hunter வெண்டி ஜோன் வில்லியம்ஸ் 18, சூலை, 1964) என்பவர் அமெரிக்கத் தொலைக்காட்சி நடிகை, நூலாசிரியர், மற்றும்  புதுமை வடிவமைப்பாளர் ஆவார். வானொலியிலும் பணியாற்றியவர். 2008 முதல் 'தி வெண்டி வில்லியம்ஸ் காட்சி நிரல்' தொலைக்காட்சிகளில் ஒளிபரப்பாகி வருகிறது.  

வானொலியில் இவருடய  திறமைகள் பலரைக் கவர்ந்ததால் 2009 இல் தேசிய வானொலி ஆல் ஆப் பேம் என்பதில் சேர்க்கப்பட்டார்.

இவர் புத்தகங்கள் சிலவும்  இவரைப் பற்றிய தன் வரலாறும் எழுதி இருக்கிறார். நகைகள் பிற நவ நாகரிகப் பொருள்கள் ஆகிவற்றைச் செய்வதும் சேகரிப்பதும் இவருடைய பணிகள் ஆகும்.

## பிறப்பும் படிப்பும்

அமெரிக்காவில் நியூ செர்சி, ஆசுபரி பார்க்கில் வெண்டி வில்லியம்சு பிறந்தார். சின்னப் பெண்ணாக இருக்கும்போதே, உரத்தக்குரலில் பேசுவதும் விரைவாகப் பேசுவதும் இயல்பாக அமைந்திருந்தன. 
பள்ளிப் படிப்பில் திறமை இல்லை. இருப்பினும் ஸ்கவுட் மாணவியாக, குழல் வாசிப்பவராக, நீச்சலில் வல்லவராக இருந்தார். பள்ளிக்கல்விக்குப் பிறகு நார்த் ஈஸ்டர்ன் பல்கலைக் கழகத்தில் சேர்ந்து படித்தார். செய்தி மற்றும் இதழியல் துறைகளில் பட்டம் பெற்றார்.

## மேலும் பார்க்க

http://www.wendyshow.com/ 

https://www.amazon.com/Wendy-Williams/e/B001IQXH4Q

## மேற்கோள்

பகுப்பு:அமெரிக்க நடிகைகள்
பகுப்பு:1964 பிறப்புகள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
வெல்லிங்டன் பிரபு

**வெல்லிங்டன் பிரபு**, (Freeman Freeman-Thomas, 1st Marquess of Willingdon)  (12 செப்டம்பர் 1866  –  12 ஆகஸ்டு  1941),பிரித்தானியவின் லிபரல் கட்சியின் அரசியல்வாதியும், நிர்வாகியுமான இவர் பிரித்தானிய இந்தியாவின் 22வது வைஸ்ராயாகவும் மற்றும் கனடாவின் 13வது தலைமை ஆளுநராகவும் பதவி வகித்தவர்.
 
## இந்திய மாகாணங்களின் ஆளுநராக

வெல்லிங்டன் பிரபு முதலில் 17 பிப்ரவரி 1913 முதல் 1917 முடிய பம்பாய் மாகாண ஆளுநராக பதவி ஏற்றார்.

பின்னர் 10 ஏப்ரல் 1919 முதல் 1924 முடிய சென்னை மாகாண ஆளுநராக பதவி வகித்தார். 
மாண்டேகு-செம்ஸ்போர்டு சீர்திருத்தங்களின் படி பிரித்தானிய இந்தியாவின் மாகாணங்களில், மக்கள் பிரதிநிதிகளின்  சட்டமன்றங்களை அமைக்க முடிவு செய்யப்பட்டது. அதன் படி சென்னை மாகாண சட்டமன்றத்திற்கு முதல் பொதுத் தேர்தல் நடைபெற்றது. மகாத்மா காந்தி நடத்திய  ஒத்துழையாமை இயக்கத்தின் காரணமாக இந்திய தேசிய காங்கிரசு கட்சியினர், இந்தியாவின் அனைத்து மாகாணச் சட்டமன்றத் தேர்தல்களில் போட்டியிடவில்லை.
எனவே சென்னை மாகாண சட்டமன்றத்திற்கு போட்டியிட்ட நீதிக்கட்சியின் வேட்பாளர்கள் எளிதாக வெற்றி பெற்றனர். சுப்பராயலு ரெட்டியார் தலைமையில் சென்னை மாகாண சட்டமன்றம் அமைக்கப்பட்டது.

ஆகஸ்டு 1921ல் மலபார் மாவட்டத்தில் நடந்த இனக் கலவரத்தை வெல்லிங்டன் பிரபு அடக்கினார். 
சென்னை பங்கிங்காம் கர்னாடிக் துணி ஆலையின் 10,000 தொழிலாளர்கள் நடத்திய ஆறு மாத பொது வேலை நிறுத்தத்தின் ஆதரவாளர்க்ளுக்கும், எதிர்ப்பாளர்களுக்கும் இடையே நடைபெற்ற கலவரத்தை வெல்லிங்டன் பிரபு அடக்கி கட்டுக்குள் கொண்டுவந்தார்.

## இந்தியத் தலைமை ஆளுநராக

கனடாவின் தலைமை ஆளுநராக இருந்த வெல்லிங்டன் பிரபு, 18 மார்ச் 1931ல் இந்தியத் தலைமை ஆளுநராக பதவி ஏற்றார். இவர் தலைமை ஆளுநராக பதவி ஏற்ற போது, இந்தியாவில் கடுமையாக பஞ்சம் தலைவிரித்து ஆடிக்கொண்டிருந்தது.  அதே நேரத்தில் இந்தியாவின் பம்பாய் துறைமுகத்திலிருந்து ஆயிரக்கணக்கான டன் தங்கம் இங்கிலாந்திற்கு அனுப்பப்பட்டது.

4 சனவரி 1932ல் பிரித்தானிய இந்திய அரசிற்கு எதிராக மகாத்மா காந்தி ஒத்துழையாமை இயக்கம் அறிவித்தார்.

எனவே வெல்லிங்டன் பிரபு ஒத்துழையாமை இயக்கதிற்கு எதிராக தந்திரமான நடவடிக்கைகளை எடுத்தார். 
வெல்லிங்டன் பிரபு மகாத்மா காந்தி போன்ற 80,000 இந்திய விடுதலைப் போராட்ட வீரர்களை சிறையில் அடைத்தார். மேலும் இந்திய தேசிய காங்கிரசு கட்சியையும், அதன் இளைஞர் அமைப்புகளையும் தடை செய்தார். மகாத்மா காந்தி 1933 வரை சிறையில் அடைக்கப்பட்டார்.

### நிறுவிய கட்டமைப்புகள்
சிந்து ஆற்றின் குறுக்கே 20 மில்லியன் பவுண்டு மதிப்பில் சுக்கர் அணையை கட்டினார்ர். மேலும் தற்போதைய தில்லி ஜப்தர்ஜங் வானூர்தி நிலையம், பம்பாய் வெல்லிங்டன் விளையாட்டரங்கம் ஆகியவை நிறுவினார்.

இந்தியாவில் சாரண இயக்கத்தை நிறுவி அதன் தலைமைச் சாரணராகச் செயல்பட்டு, இந்தியாவில் சாரண இயக்கத்தை வளர பாடுபட்டவர்.

## மேற்கோள்கள்

## வெளி இணைப்புகள்
* Website of the Governor General of Canada entry for Freeman Freeman-Thomas
* The Canadian Encyclopedia entry for Freeman Freeman-Thomas 

பகுப்பு:பிரித்தானிய இந்தியா
பகுப்பு:இந்திய வைசிராய்கள்
பகுப்பு:1866 பிறப்புகள்
பகுப்பு:1941 இறப்புகள்
பகுப்பு:பிரித்தானிய அரசியல்வாதிகள்
ஹார்டிங் பிரபு

**ஹார்டிங் பிரபு** (Charles Hardinge, 1st Baron Hardinge of Penshurst)  (1858  –  1944), பிரித்தானிய அரசியல்வாதியும், இராஜதந்திரியுமான இவர் 1910 முதல் 1916 முடிய பிரித்தானிய இந்தியாவின் வைஸ்ராயாக 1910 முதல் 1916 முடிய பணியாற்றியவர்.

## கல்வி
ஹார்டிங் பிரபு, முன்னாள் இந்தியத் தலைமை ஆளுநர் ஹென்றி ஹார்டிங் பிரபுவின் பேரன் ஆவார்.  இவர் பள்ளிப் படிப்பை ஆரோ பள்ளியிலும்,  கல்லூரிப் படிப்பை லண்டன் திருத்துவக் கல்லூரியிலும் முடித்தவர்.

## இந்தியத் தலைமை ஆளுநராக

ஹார்டிங் பிரபு 1910ல் இந்தியத் தலைமை ஆளுநராக கல்தத்தாவின் வில்லியம் கோட்டையில் பதவி ஏற்றார். 
 
பிரித்தானியப் பேரரசர் ஐந்தாம் ஜோர்ஜ் தில்லி தர்பாரில்  வருகை தந்த போது, தலைமை ஆளுநரான ஹார்டிங் பிரபு வரவேற்றார். இவரது ஆட்சிக் காலத்தில் பிரித்தானிய இந்தியாவின் தலைநகரம் 1912ல் கல்கத்தாவிலிருந்து தில்லிக்கு  மாற்றப்பட்டது.
 
தில்லி-லாகூர் சதி திட்டத்தின்படி, இந்திய விடுதலை இயக்கத்தின் தீவிரவாதப் பிரிவினர், ஹார்டிங் பிரபுவை கொலை செய்யும் முயற்சியிலிருந்து  தப்பினார்.

1914ஆம் ஆண்டில் ஹார்டிங் பிரபு,  முதல் உலகப் போரின் போது, பிரித்தானிய இராணுவத்திற்கு உதவ இந்திய வீரர்களின் ஒத்துழைப்பை பெற்று, இந்தியாவிற்கு வெளியே மெசபடோமியாவில் போரிட  உதவினார்.

## மேற்கோள்கள்

## ஆதாரங்கள்
* 
* 
* 

### கட்டுரைகள்
*

## மேலும் படிக்க
* 

## வெளி இணைப்புகள்
* Hardinge of Penshurst, Baron (UK, 1910), genealogy

பகுப்பு:1858 பிறப்புகள்
பகுப்பு:1944 இறப்புகள்
பகுப்பு:பிரித்தானிய இந்தியா
பகுப்பு:இந்திய வைசிராய்கள்
பகுப்பு:பிரித்தானிய அரசியல்வாதிகள்
1515 இல் இந்தியா

* **1515 இல் இந்தியாவில் **நடந்த நிகழ்வுகள்

## நிகழ்வுகள்
* லே மாவட்டத்தில் பியாங் மடாலயம் நிறுவப்பட்டது
* இந்தியாவில் போ்ச்சிகீசிய இந்திய ஆளுநராக இருந்த அபோன்சோ டி அல்புகெர்க்கே இறந்தாா் (தொடக்கம் 1509)
* லோபோ சோர்ஸ் டி அல்பெர்காரியா போர்த்துகீசிய இந்திய ஆளுநராக நியமிக்கப்பட்டாா். ( 1518 வரை 

## பிறப்பு

## மரணங்கள்

## மேலும் காண்க
* இந்திய வரலாற்றில் காலக்கோடு

## மேற்கோள்கள்

பகுப்பு:1510களில் இந்தியா
ஏ. எல். பசாம்

**ஏ. எல். பசாம்** என்ற **ஆர்தர் லெவெலின் பசாம்** (Arthur Llewellyn Basham) (24 மே 1914 – 27 சனவரி 1986) புகழ் பெற்ற வரலாற்று ஆய்வாளரும், இந்தியவியல் அறிஞரும் ஆவார். பல வரலாற்று நூல்களை படைத்தவர். லண்டனில் உள்ள கீழை மற்றும் ஆப்பிரிக்கப் படிப்பு பள்ளியில், 1950களிலும், 1960களிலும் பேரராசிரியாக பணியாற்றியவர். இவரது இந்திய மாணவர்களில் ரூமிலா தாப்பர், ராம் சரண் சர்மா மற்றும் வி. எஸ். பதக் ஆகியோர் குறிப்பிடத்தக்கவர்கள்.

## இளமை
லண்டனில் உள்ள கீழைநாடு மற்று ஆப்பிரிக்க படிப்புப் பள்ளியில் (SOAS) சமசுகிருத மொழியில் இளங்கலை பட்டப்படிப்பு முடித்தவர். பின்னர் இரண்டாம் உலகப் போரின் போது ஐக்கிய இராச்சியத்தின் சிவில் பாதுகாப்புத் துறையில் பணிபுரிந்தார்.

## கல்விப் பணியில்

ஆசீவகர்களின் வரலாறு மற்றும் தத்துவங்கள் குறித்து ஆய்வு செய்து 1950ல் முனைவர் பட்டம் பெற்றார். 1954ல் லண்டன் ஓரியண்டல் மற்றும் ஆப்பிரிக்கப் படிப்புப் பள்ளியில் (SOAS) ரீடர் பதவியிலும், 1958ல் பேராசிரியர் பதவியிலும், 1965ல் வரலாற்றுத் துறைத் தலைவர் பதவியிலும் தரம் உயர்த்தப்பட்டார்.

1979ல் பதவி ஓய்வு பெற்ற ஏ. எல். பசாம், உலகத்தின் பல பல்கலைகழகங்களில் வருகைப் பேராசிரியராகச் செயல்பட்டார்.
சுவாமி விவேகாநந்தரின் கொள்கைகளில் அதிக ஈர்ப்பு கொண்ட ஏ. எல். பசாம், 1986ல் கொல்கத்தாவில் மரணம் அடைந்தார்.
  
## இயற்றிய நூல்களும், கட்டுரைகளும்

;நூல்கள்
* ஆசீவகர்களின் வரலாறு மற்றும் கொள்கைகள் (*The History and Doctrines of the Ajivikas: a Vanished Indian Religion*), லண்டன், 1951, 
* தி வொண்டர் தட் வாஸ் இந்தியா, லண்டன், 1954, . இந்நூல் "வியத்தகு இந்தியா" என்ற பெயரில் இலங்கையைச் சேர்ந்த செ. வேலாயுதபிள்ளை, மகேசுவரி பாலகிருட்டிணன் ஆகியோரால் வடமொழிக் கலப்பில்லாமல் தமிழில் மொழிபெயர்க்கப்பட்டு இலங்கை அரசகருமமொழித் திணைக்களத்தால் 1963 இல் வெளியிடப்பட்டது.
* கனிஷ்கரின் காலம் குறித்தான கட்டுரைகள் (*Papers on the Date of Kaniṣka*), Leiden, 1968, 
*  இந்தியாவின் பண்பாட்டு வரலாறு (*A Cultural History of India*)  ஆக்ஸ்போர்டு, 1975, 

வின்சென்ட் ஆர்தர் சிமித் எழுதிய ஆக்சுபோர்டு இந்தியா வரலாறு நூலை, மோர்டிமெர் வீலருடன் இணைந்து ஏ. எல். பசாம் திருத்திய பதிப்பை வெளியிட்டார்.

;ஆய்வுக் கட்டுரைகள்
* 
* 
* 
* 

## மேற்கோள்கள்


## வெளி இணைப்புகள்
* Basham lectures at the Australian National University
*Basham, Arthur Llewellyn (1914–1986)

பகுப்பு:1914 பிறப்புகள்
பகுப்பு:1986 இறப்புகள்
பகுப்பு:பிரித்தானிய எழுத்தாளர்கள்
பகுப்பு:கல்வியாளர்கள்
பகுப்பு:பிரித்தானிய வரலாற்றாளர்கள்
பகுப்பு:ஆங்கிலேய இந்தியவியலாளர்கள்
1516 இல் இந்தியா

**1516 இல் இந்தியாவில் நடந்த நிகழ்வுகள்**.

## நிகழ்வுகள்
* போர்த்துகீசிய தளபதி டொம் ஜோவோ டி மொனாய் மஹிம் கிரீக்கில் நுழைந்து மஹிம் கோட்டையின் தளபதியை தோற்கடித்தார்.
* சென்னையில் பிரகாச மாதா ஆலயம் கட்டப்பட்டது. 
* ஜெய்பூா் வராகநாத கோயிலில் ஒரு இந்து கோவில் வளாகம் அமைக்கப்பட்டது

## பிறப்பு
* கெளசாயிஞ்சி இந்து குரு சாா்நாத்தில் பிறந்தார்.

## மரணங்கள்

## மேலும் காண்க
* இந்திய வரலாற்றின் காலக்கோடு

## குறிப்புகள்

பகுப்பு:1510களில் இந்தியா
கியுனைஃப்

**கியுனைஃப்** *(Cunife)* என்பது தாமிரம், நிக்கல், இரும்பு மற்றும் சில நிகழ்வுகளில் கோபால்ட் ஆகிய தனிமங்கள் சேர்ந்து உருவாகும் கலப்புலோகமாகும். சிலவகை கண்ணாடிகளுக்கு இணையான நேரியல் குணக விரிவு மதிப்பைக் கொண்டுள்ளதால் இதை விளக்குகள், வால்வுகள் முதலியவற்றில் பயன்படுத்துகிறார்க்ள். பெர்நிக்கோ கலப்புலோகமும் இதே பண்புகளைக் கொண்டுள்ளது. இதுவொரு காந்தக் கலப்புலோகமென்பதால் காந்தங்கள் தயாரிப்பில் பயனாகிறது.  
கியுனைஃப் கலப்புலோகம் பலநூறு ஒயர்சிடெட் அளவு காந்த நீக்குத்திறன் மதிப்பைப் பெற்றுள்ளது. மற்ற காந்த நீக்குத்திறன் கொண்ட பொருட்கள் கடினமாகவும் நொறுங்கும் தன்மையுடனும் காணப்படுகின்றன. எனவே அவற்றை வடிவமாக்க வார்ப்பிட வேண்டியுள்ளது. கியுனைஃப்பை மெல்லிய கம்பியாக இழுக்கலாம். 5 தோவ் அளவுள்ள மிக மெல்லிய கம்பிகளாக கியுனிஃபை இழுக்கமுடியும் .

***கியுனைஃப் 1**  60% Cu, 20% Ni, மற்றும் 20% Fe கலந்த கலப்புலோகம்
***கியுனைஃப் 2**  60% Cu, 20% Ni, 17.5% Fe, மற்றும் 2.5% Co கலந்த கலப்புலோகமாகும். 

## மேற்கோள்கள்

## புற இணைப்புகள்
*National Pollutant Inventory - Copper and compounds fact sheet

பகுப்பு:கலப்புலோகங்கள்
பகுப்பு:செப்புக் கலப்புலோகங்கள்
செலெசுடிரியம்

**செலெசுடிரியம்** *(Celestrium)* என்பது ஒரு வகையான ஆசுடெனைட்டு வகை துருப்பிடிக்காத எஃகின் வர்த்தகப் பெயராகும். அணிகலன் தொழிலில் இது பயன்படுத்தப்படுகிறது. வெண்மையான தங்கம் போல தோற்றமளிக்கும் இது விலை குறைவானதாகவும் நீடித்து உழைக்கக் கூடியதாகவும் உள்ளது. வேதி வினைகளுக்கு ஒரு வலிமையான எதிர்ப்பைக் கொடுக்கும் கலப்புலோகமான இதைக் கையாள்வதும் எளிது. செலெசுடிரியம் அல்லது இதையொத்த வேறு கலப்புலோகங்கள் வெண்மை அல்டிரியம் என்ற வர்த்தகப் பெயரில் விற்பனை செய்யப்படுகின்றன. குறிப்பாக இவை கண்ணாடி வளையங்களில் பயன்படுத்தப்படுகின்றன

## மேற்கோள்கள்
.

பகுப்பு:எஃகுகள்
பகுப்பு:கலப்புலோகங்கள்
கண்டசாலா, கிருஷ்ணா மாவட்டம்

**கண்டசாலா** (Ghantasala), இந்திய மாநிலமான ஆந்திரப் பிரதேசத்தின், கிருஷ்ணா மாவட்டத்தில் அமைந்த ஊராகும்.

பௌத்த சமய தூபிகள் மற்றும் சிற்பங்கள் நிறைந்த கண்டசாலா கிராமம் மச்சிலிப்பட்டினத்திலிருந்து மேற்கே 21 கிலோ மீட்டர் தொலைவிலும், கிருஷ்ணா ஆற்றிலிருந்து கிழக்கே 11 கிலோ மீட்டர் தொலைவிலும், விஜயவாடா நகரத்திலிருந்து 60 கிலோ மீட்டர் தொலைவிலும் அமைந்துள்ளது.

## வரலாறு
பிரித்தானிய இந்தியாவின் அதிகாரியான *போஸ்வெல்*  என்பவர் கண்டசாலா ஊரை, பௌத்த சமய வரலாற்றுத் தொல்லியல் களமாக 1870 – 1871ல் அறிவித்தார். *அலெக்சாண்டர் ரியா*  எனும் பிரித்தானிய தொல்லியல் அகழ்வாராய்ச்ச்சியாளர் 1919 – 1920களில்  கண்டசாலாவில் அகழ்வாராய்ச்சி செய்த போது, கி பி 2 – 3-ஆம் நூற்றாண்டு காலத்திய 112 சுற்றளவும்,  23 அடி உயரமும் கொண்ட பௌத்த தூபியும், சிதிலமடைந்த பௌத்த விகாரைகளும், சிற்பங்களும்  கண்டெடுக்கப்பட்டது.

## பொருளாதாரம்
கண்டசாலா ஊரின் முதன்மைப் பொருளாதாரம் கைத்தறி நெசவு ஆகும். இங்கு நெய்யப்படும் பருத்தி சேலைகள் இந்தியாவின் பல நகரங்களுக்கு அனுப்பப்படுகிறது.

## கோயில்
கண்டசாலா கிராமத்தில் ஜலதீஷ்வரர் கோயில் அமைந்துள்ளது.

## மேற்கோள்கள்

## வெளி இணைப்புகள்

பகுப்பு:கிருஷ்ணா மாவட்டம்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:ஆந்திரப் பிரதேசத்தில் உள்ள தொல்லியல் தளங்கள்
பகுப்பு:கிருஷ்ணா மாவட்டத்திலுள்ள கிராமங்கள்
1517 இல் இந்தியா

**1517 இல்  இந்தியாவில் **நடந்த நிகழ்வுகள்

## நிகழ்வுகள்
* இப்ராஹிம் லோடி அவரது தந்தையின் (சிக்கந்தர் லோடி) மரணத்தைத் தொடர்ந்து டில்லி சுல்தானியத்தின் ஆட்சியில் அமா்ந்தாா்.

## பிறப்பு

## மரணங்கள்
* நவம்பர் 2 – சிக்கந்தர் லோடி, டில்லி சுல்தானியத்தின் ஆட்சியளாராக 1489 முதல் இருக்கிறாா். 

## மேலும் காண்க
* இந்திய வரலாற்றின் காலக்கோடு

## மேற்கோள்கள்

பகுப்பு:1510களில் இந்தியா
1518 இல் இந்தியா

**1518 இல் இந்தியாவில் **நடந்த நிகழ்வுகள்.

## நிகழ்வுகள்
* போர்த்துகீசிய இந்தியாவின் ஆளுநராக  லோபோ சோயர்ஸ் டி அல்பெர்கேரியா ஆட்சியைக் கைவிட்டாா். ( தொடக்கம் 1515 )
* டோகோ லோபஸ் டி சிகியுாியா போர்த்துகீசிய இந்தியாவின் ஆளுநரானாா். (1522 வரை )

## பிறப்பு
* இப்ராஹிம் குலி குதுப் ஷா வலி என்பவர் பிறந்தார். அவர் பின்னா் கோல்கொண்டாவின் ஆட்சியாளர் ஆனாா். (இறப்பு 1580 )

## மரணங்கள்
* மறைபொருள் கவிஞர்  கபீர், இறந்தாா் (பிறந்த 1440) 

## மேலும் காண்க
* இந்திய வரலாற்றின் காலக்கோடு

## குறிப்புகள்

பகுப்பு:1510களில் இந்தியா
1519 இல் இந்தியா

**1519 இல் இந்தியாவில்** நடந்த நிகழ்வுகள்.

## நிகழ்வுகள்
* தந்தை (அலாவுதின் உசைன் ஷா) மரணத்தை தொடர்ந்து நசுருதீன் நஸ்ரத் ஷா வங்காளத்தின் சுல்தானாக பதவியேற்றாா்.

## பிறப்புகள்
* இந்திராப் மிர்சா - பேரரசர் பாபாின் இளைய மகன், முகலாய இளவரசர் (இ. 1551) 

## இறப்புகள்
* அலாவுதீன் ஹுசைன் ஷா, வங்காள சுல்தான் ஆனாா்.

## மேலும் காண்க
* இந்திய வரலாற்றின் காலக்கோடு

## மேற்கோள்கள்

இந்தியா
பகுப்பு:1510களில் இந்தியா
1520 இல் இந்தியா

**1520 இல் இந்தியாவில்** நடந்த நிகழ்வுகள்

## நிகழ்வுகள்
19 மே – ராய்ச்சூர் போா் 

## பிறப்புகள்
* பிரான்சிஸ்கோ பரோட்டோ என்பவர் ஃபரோவில் பிறந்தார். இவர் பின்னர் போர்த்துகீசிய இந்தியாவில் ஆளுநர் ஆனார். (இறப்பு 1558)
*அப்பைய தீட்சிதர், வேதாந்த பண்டிதர் திருவண்ணாமலை மாவட்டத்தில் ஆதித்தம்பலத்தில் பிறந்தார் (1593 இறந்தார்)

## இறப்புகள்

## மேற்கோள்கள்

பகுப்பு:1520களில் இந்தியா
பகுப்பு:1520
1521 இல் இந்தியா

**1521 இல் இந்தியாவில் **நடந்த நிகழ்வுகள்

## நிகழ்வுகள்
* டுவெர்டே டி மெனிஜஸ் என்பவர் போர்த்துகீசிய இந்தியாவின் ஆளுநா் ஆனாா். (1524 வரை)
* கொர்லை கோட்டையை, போர்த்துகீசியர்களால் அகமது நகா் சுல்தானின் அனுமதியுடன் கட்டப்பட்டுள்ளது

## பிறப்பு

## மரணங்கள்

## மேலும் காண்க
* இந்திய வரலாற்றின் காலக்கோடு

## மேற்கோள்கள்

பகுப்பு:ஆண்டு வாரியாக இந்தியா
பகுப்பு:1521
ஜோஸ் காண்ட்குவா பஷ்கோ

thumb
**ஜோஸ் காண்ட்குவா பஷ்கோ**  (José Condungua Pacheco) என்பவர் 1957 ஆம் ஆண்டு மொசாம்பிக் நாட்டின் சோபாலா மாகாணத்தில் பிறந்தவர் ஆவார். 2010 ஆம் ஆண்டு முதல் மொசாம்பிக்கின் வேளாண் அமைச்சராக இருந்து வருகிறார். அவர் முன்பு உள்துறை அமைச்சராக 2005 முதல் 2009 வரை பணியாற்றினார். பஷ்கோ 1998 ல் இருந்து 2005 வரை கேபோ டெல்கடோ மாகாணத்தின் ஆளுநராக இருந்தார். 1995 முதல் 1998 வரை விவசாயத்துறை துணை அமைச்சராக இருந்தார். அவர்  ஒரு சான்றளிக்கப்பட்ட விவசாயத் தொழில்நுட்பப் பொறியியலாளர் ஆவார்.

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பொட்டாசியம் பென்டாசல்பைடு

**பொட்டாசியம் பென்டாசல்பைடு** *(Potassium pentasulfide)* என்பது K2S5 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சிவப்பு ஆரஞ்சு நிறத்தில் திண்மமாகக் காணப்படும் இச்சேர்மம் நீரில் கரைகிறது.  இது காற்றில் விரைவாக சிதைவடையும். அறியப்பட்டுள்ள பல்வேறு பாலிசல்பைடுகளில் ஒன்றான இது M2Sn, என்ற பொதுவாய்ப்பாட்டைக் கொண்டுள்ளது. இங்கு M = Li, Na, K மற்றும் n = 2, 3, 4, 5. என்று அமைகிறது . சோடியம், பொட்டாசியம் சேர்மங்களின் பாலிசல்பைடுகள் ஒத்த பண்புகளைக் கொண்டுள்ளன. 

## தயாரிப்பு
பொட்டாசியம் சல்பைடுடன் தனிமநிலை கந்தகத்தைச் சேர்த்து வினைபுரியச் செய்வதால் பொட்டாசியம் பொட்டாசியம் பென்டாசல்பைடு  உருவாகிறது. பொட்டாசியம் ஐதரோசல்படின் தனித்துவமான சமன்பாடு இங்கு தரப்பட்டுள்ளது. 
:2 KHS  +  1/2 S8   →   K2S5  +  H2S 

கோணல்மாணலான S52−சங்கிலிகள் K+ அயனிகளுடன் இணைக்கப்பட்ட கட்டமைப்பினை இச்சேர்மம் பெற்றுள்ளது . 

## தோற்றம்

கந்தகவீரலின் பகுதிப்பொருட்களாக பல்வேறு பாலி சல்பைடுகள் K2S2 முதல் K2S6 வரை இதில் அழுத்த   கலந்துள்ளன. சல்பைடுகள் போன்ற பாலிசல்பைடுகள் கார்பன் எஃகு, துருப்பிடிக்காத எஃகு போன்றவற்றில் அரிப்புச் சூழலில் உண்டாகும் பிளவைத் தூண்டி வளர்க்கின்றன. 

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:சல்பைடுகள்
பகுப்பு:சால்கோசெனைடுகள்
பகுப்பு:பாலிசல்பைடுகள்
ஆடுதுறை - 9 (நெல்)

**ஏ டி டீ - 9** (*ADT 9*) பிரபலமாக **பொன் கார்** (*Ponnkar*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1933 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.

## காலம்
குறுகியகால நெற்பயிர்களில் ஒன்றான இது, 120 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறுகியகால நெற்பயிர்கள், நவரை, சொர்ணவாரி, கார், குறுவை, மற்றும் பின் தாளடி போன்ற நெற்பருவங்களுக்கு ஏற்றதாக கூறப்படுகிறது.

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டத்திலும், மற்றும் புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.

## சிறப்புப் பண்புகள்
* இந்த நெல் இரகம், ஒரு ஏக்கருக்கு 4500 கிலோவரை (* 4.5 t/ha*) மகசூல் தரக்கூடியது.
* இதன் தானியமணிகள், தடித்து குட்டையாக உள்ளது.
* இந்நேல்லின் அரிசி, வெள்ளை நிறத்தில் காணப்படுகிறது.
* ஆரம்ப குறுவை பருவத்தில் சாகுபடி செய்வதற்கு சிறந்த இரகமாக கருதப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை 
 
## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்